I Danmark er der mange grunduddannelser på alt fra 60 timer til 800. Det er først og fremmest op til dig hvad du kan investere i sådan en uddannelse. For én ting er sikkert: det bliver ikke din sidste yogauddannelse! Det plejer at være en one-way street, hvor man ikke kigger sig tilbage!
Når mange uddannelser er +/- 200 timer, er det fordi Yoga Alliance definerer et curricumlum værende på 200 timer (som et af kravene) hvis man vil have sin uddannelse registreret hos dem. Det kan give en fordel, hvis du vil undervise yoga i udlandet, at du har en YA-reg. yogalæreruddannelse (vær opmærksom på at det ikke er de 200 timer der gør det, men at uddannelsen er RYS-godkendt). Men hvis du kommer til at undervise i Danmark er det ikke et issue.
Omvendt er der selvfølgelig også en nedre grænse for hvor meget dybde og bredde du kan nå at lære om yogaen, hvis uddannelsen har kortere varighed.
Jeg har valgt at gøre min uddannelse mere tilgængelig, overskuelig og samtidig grundig med de 125 timer – og samtidig er jeg registreret hos Yoga Alliance både med deres højeste certificering eRYT500 (experienced registered yoga teacher w. an advanced training) + YACEP (Yoga Alliance certified educational practitioner).